Аutsorsing shartlari asosida xizmatlarni koʼrsatish boʼyicha
SHАRTNOMА №______
[bookmark: _GoBack]	_____________________________________________________ nomidan Nizom asosida faoliyat yurituvchi   (muassasa nomi) __________________________________ (keyingi oʼrinlarda Buyurtmachi deb ataladi) bir tomondan va ___________________________________________________ nomidan Ustav (ishonchnoma) asosida (tashkilot nomi) faoliyat yurituvchi direktor _________________________ (keyingi oʼrinlarda Аutsorser deb ataladi), ikkinchi tomondan keyinchalik Tomonlar deb ataladi, ushbu Shartnomani quyidagilar toʼgʼrisida tuzdilar. 
I. Shartnoma predmeti
1.1. Аutsorser Buyurtmachining buyurtmasi boʼyicha mazkur Shartnomaning 1.2-bandida koʼrsatib oʼtilgan xizmatlarni koʼrsatish, Buyurtmachi esa ushbu xizmatlar uchun pul toʼlash majburiyatini oladi.
1.2. Аutsorser mazkur shartnomaning 1.3-bandida koʼrsatilgan muddatdan boshlab, u tugaguniga qadar har kuni Buyurtmachini ________________________________________  hamda Oʼzbekiston Respublikasining normativ-huquqiy hujjatlari bilan belgilangan sanitariya-gigiena normalari va qoidalariga rioya etgan holda, Buyurtmachi bilan kelishilgan buyurtmalarni bajarish jadvaliga muvofiq taʼminlash majburiyatini, keyingi oʼrinlarda Xizmatlar deb ataladi, oʼz zimmasiga oladi. 
1.3. Xizmat koʼrsatish muddati: 
2023yil «____» _____________dan. 
2023 yil «____» _____________gacha.
1.4. Tomonlar bajarilgan ishlarning yigʼma dalolatnomasi va Аutsorser tomonidan amalda koʼrsatilgan Xizmatlar uchun belgilangan tartibda rasmiylashtirilgan hisob-faktura imzolanib Buyurtmachi Аutsorserning mazkur Shartnomada koʼrsatilgan bank hisob-raqamiga pul mablagʼlari oʼtkazgandan soʼng Xizmatlar koʼrsatilgan deb hisoblanadi.
II. Tomonlarning huquq va majburiyatlari
2.1. Аutsorser quyidagi huquqlarga ega:
2.1.1. Ijaraga olingan mol-mulkdan foydalanish;
2.1.2. Ijaraga olingan bino va inshootlarning ichki va tashqi qismida texnik jihatdan jihozlash va taʼmirlash ishlarini amalga oshirish;
2.1.3. Xizmatlar tannarxining oʼzgarishi munosabati bilan shartnomaga oʼzgartirish kiritish taklifi bilan chiqish;
2.1.4. Koʼrsatilgan xizmatlar uchun oʼz vaqtida toʼlovlar amalga oshirilishini talab qilish; 
2.1.5. Koʼrsatilgan xizmatlar natijasida foyda olish;
2.1.6. Buyurtmachidan shartnoma shartlarining bajarilishini talab qilish;
2.1.7. Qonun hujjatlariga muvofiq boshqa huquqlar. 
2.2. Аutsorser quyidagilarga majbur:
2.2.1. Ijaraga olingan bino va inshootlar, jihozlardan maqsadli hamda oqilona foydalanishi, saqlashi, nosoz holga kelganda ularni oʼz hisobidan taʼmirlashi;
2.2.2. Аutsorsing xizmatini koʼrsatishda texnika, yongʼin, mehnat muhofazasi hamda sanitariya qoidalari, normalari va gigiena normativlariga qatʼiy rioya etishi; 
2.2.3. Tovar (ishlar, xizmatlar)ning sifatli ishlab chiqarilishini va buyurtmachiga yetkazilishini taʼminlashi;
2.2.4. Maxfiylik tartibiga qatʼiy rioya qilishi;
2.2.5. Shartnomani bekor qilish haqida buyurtmachini ikki oy oldin yozma ravishda ogohlantirish, ushbu muddat tugaguniga qadar esa buyurtmachining tegishli xizmatlarini uzluksiz tashkil etishni taʼminlashi;
2.2.6. Xizmatlarni sifatli, mazkur Shartnomaning 1.3-bandida koʼrsatilgan muddatda va toʼliq hajmda koʼrsatishi; 
2.2.7. Xizmatlar koʼrsatish jarayonida Аutsorser mazkur shartnoma shartlariga amal qilmasdan, xizmatlar sifatining yomonlashuviga olib kelgan barcha kamchiliklarni Buyurtmachining talabi boʼyicha bir kun davomida bepul toʼgʼrilashi;
2.2.8. Xizmatlarning sifatsizligi, xizmatlarni bajarish uchun vaqtincha foydalanishga beriladigan ishlab chiqarish (xizmat koʼrsatish) xonalari holati, shuningdek, tegishli inventarlarning sanitariya qoidalariga javob bermasligi aniqlanganda, Аutsorser zudlik bilan Buyurtmachining aniqlangan kamchiliklarni bartaraf etish boʼyicha qonuniy talabini bajarishi;
2.2.9. Malakali, tajribali, qo‘yilgan vazifani (xizmatni, ishni) amalga oshirish huquqini beruvchi tegishli hujjatlari mavjud bo‘lgan, shuningdek, belgilangan tartibda va muddatda tibbiy tekshiruvdan (ko‘rikdan) o‘tgan xodimlarga (talab etilgan hollarda) xizmatlarni bajarish jarayoniga ruxsat etishi; 
2.2.10. Xodimlar zimmasiga Buyurtmachining hududida odob-axloq qoidalariga, shuningdek, ichki tartibga rioya qilish majburiyatini yuklashi; 
2.2.11. Xizmat ko‘rsatish bo‘yicha ishlarni shaxsan bajarishi, mazkur Shartnoma shartlarini bajarishni uchinchi shaxsga topshirmasligi; 
2.2.12. Mazkur shartnoma shartlarini bajarish doirasida Buyurtmachi tomonidan vaqtincha foydalanishga topshirilgan uskunalar, jihozlar, idishlar, asboblar, mebellar, inventarlar va boshqalar moddiy vositalarni soz holda saqlashi, ta'mirlashi, shuningdek, binolarni ta'mirlashi;
2.2.13. Tomonlar imzolaydigan tegishli qabul qilish-topshirish dalolatnomasini rasmiylashtirgan holda, Buyurtmachidan binolarni (xonalarni), uskunalarni, jihozlarni, asboblarni, mebellarni, inventarlar va boshqalar moddiy vositalarni «nolь» stavkada begaraz qabul qilib olishi;
2.2.14. Mazkur shartnomani bekor qilish haqida Buyurtmachini ikki oy oldin yozma ravishda ogohlantirishi, ushbu muddat tugaguniga qadar esa Buyurtmachiga xizmatlarni uzluksiz ko‘rsatilishini ta'minlashi;
2.2.15. Mazkur shartnomaga asosan Xizmatlarni ko‘rsatish ishlariga jalb etilgan xodimlarni o‘qitishni (malakasini oshirishni) amalga oshirishi (talab etilgan hollarda);
2.2.16. Qonun hujjatlariga muvofiq boshqa majburiyatlar.
2.3. Buyurtmachi quyidagi huquqlarga ega:
2.3.1. Tovarlar (ishlar, xizmatlar) sifatli ishlab chiqarilishi (bajarilishi, ko‘rsatilishi)ni talab qilish; 
2.3.2. Autsorserning faoliyatiga aralashmagan holda, shartnoma shartlarining bajarilishini nazorat qilish;
2.3.3. Shartnomani bekor qilish to‘g‘risida 10 kun oldin Autsorserni yozma ravishda ogohlantirish, bunda ko‘rsatilgan xizmatlarning qiymatini belgilangan tartibda to‘lash;
2.3.4. Qonun hujjatlariga muvofiq boshqa huquqlar.
2.4. Buyurtmachi quyidagilarga majbur:
2.4.1. Bajarilgan ishlarning yig‘ma dalolatnomasi va rasmiylashtirilgan hisob-faktura asosida ko‘rsatilgan xizmatlar uchun amaldagi narxlar bo‘yicha bir oyda kamida bir marta Xizmatlar haqini to‘lashi;
2.4.2. Autsorserga mazkur Shartnoma shartlarini bajarish doirasida binolarni (xonalarni), uskunalarni, jihozlarni, asboblarni, mebellarni, inventarlar va boshqa moddiy vositalarni vaqtincha foydalanishga “nolь” stavkada beg‘araz berishi xamda Kommunal (elektr energiyasi, tabiiy gaz, ichimlik suvi va kanalizatsiya) harajatlar Buyurtmachi hisobidan qoplanishi;
2.4.3. Qonun hujjatlariga muvofiq boshqa majburiyatlar.
III. Xizmatlar narxi va o‘zaro hisob-kitoblar tartibi
3.1. Mazkur shartnomaning ilovasiga muvofiq xizmatlar narxi _______________________________________ _________________________________________________________ so‘mni tashkil etadi.
3.2. Autsorser tomonidan ko‘rsatilgan xizmatlar uchun o‘zaro hisob-kitoblar bajarilgan ishlarning yig‘ma dalolatnomasi va rasmiylashtirilgan hisob-faktura asosida ko‘rsatilgan xizmatlarning amaldagi qiymati bo‘yicha bir oyda kamida ikki marta amalga oshiriladi. 
3.3. Ko‘rsatiladigan xizmatlarning amaldagi soni haqidagi ma'lumotlar va xizmatlarning amaldagi narxi asosida Buyurtmachi kundalik buyurtmaga muvofiq Autsorser bilan birgalikda  to‘lanishi lozim bo‘lgan summasi ko‘rsatilgan, Autsorser va Buyurtmachi tomonidan imzolanadigan bajarilgan ishlarning yig‘ma dalolatnomasi tuziladi va hisob-faktura rasmiylashtiradi. 
3.4. Buyurtmachi Autsorser tomonidan amalga oshiriladigan xizmatlar shartnomada kursatilgan summasining 30% (uttiz) foizini oldindan 5 kalendar kunida, kolgan 70% (yetmish) foizini esa  amalda ko‘rsatilgan xizmatlar narxi belgilangan tartibda rasmiylashtirilgan bajarilgan ishlar dalolatnomasi va hisob-faktura olingan vaqtdan boshlab,
10 bank kuni davomida Shartnomada belgilangan summadan ortiq bo‘lmagan miqdorda tulab beradi. 
3.5. Mazkur Shartnomaning ilovasida ko‘rsatilgan, shartnomaning prognoz summasini hisoblash uchun xizmatlarning narxlari tomonlardan birining tashabbusi bilan qayta ko‘rib chiqiladi.
3.6. Autsorsing bo‘yicha ovqatlanishni tashkil etish xizmati narxi O‘zbekiston Respublikasi Sog‘liqni saqlash vazirligi tomonidan belgilangan bir bemorga bir kunlik ovqatlanishning normasidan kelib chiqqan holda viloyat hokimliklari tomonidan belgilanadigan oziq-ovqat mahsulotlarining eng yuqori narxlardan oshmaydigan narxlariga autsorserning xarajatlarini qoplash maqsadida 20 foizgacha ustama haqni hisobga olgan holda hisoblash.
IV. Tomonlarning majburiyatlari
4.1. Mazkur Shartnoma shartlarining bajarilmasligi yoki tegishli darajada bajarilmasligi uchun Tomonlar O‘zbekiston Respublikasining Fuqarolik kodeksi talablarida, «Xo‘jalik yurituvchi sub'ektlar faoliyatining shartnomaviy-huquqiy bazasi to‘g‘risida»gi O‘zbekiston Respublikasi Qonuni hamda O‘zbekiston Respublikasining boshqa normativ-huquqiy hujjatlarida nazarda tutilgan javobgar bo‘ladilar.
4.2. Buyurtmachiga har chorakda bir marotaba ko‘rsatilayotgan xizmatlarning sifati, ijaraga berilgan bino va inshootlarning holatini monitoring o‘tkazishga (autsorserning moliyaviy faoliyatiga aralashmagan holda) sharoitlar yaratish.
4.3. Tomonlarning Mazkur Shartnomada nazarda tutilmagan javobgarlik choralari O‘zbekiston Respublikasi hududida amalda bo‘lgan fuqarolik qonunchiligi normalariga muvofiq qo‘llaniladi.
V. Munozarali vaziyatlarni hal etish tartibi
5.1. Mazkur Shartnomani bajarishda yuzaga kelishi mumkin bo‘lgan nizolar va kelishmovchiliklar imkon qadar Tomonlar o‘rtasida muzokara o‘tkazish yo‘li bilan hal etiladi. 
5.2. Nizolar va kelishmovchiliklarni Tomonlar o‘rtasida muzokara o‘tkazish yo‘li bilan hal etib bo‘lmaydigan holatlarda, O‘zbekiston Respublikasi qonunchiligida nazarda tutilgan kelishmovchiliklarni suddan oldin bartaraf qilish tartib-taomili amalga oshirilgandan so‘ng ular O‘zbekiston Respublikasi qonunchiligida belgilangan tartibda sudga ko‘rib chiqish uchun beriladi.
VI. Fors-major holatlar
6.1. Tomonlar majburiyatlar qisman yoki to‘liq bajarilmaganligi uchun, agar bunday holatlar yengib bo‘lmas kuch, ya'ni tabiiy ofatlar, tabiiy va texnogen tusdagi favqulodda holatlar va alohida davr oqibati hisoblansa va davlatning tegishli organlari tomonidan tasdiqlansa, javobgarlikdan ozod qilinadi. Bunda mazkur shartnoma bo‘yicha majburiyatlarni bajarish muddati mutanosib ravishda ushbu hodisalar ro‘y bergan muddatga suriladi.
VII.Korruptsiyaga qarshi bo‘lim

6.1 Shartnomaning shartlarini  ijro etish vaqtida Tomonlar, ularning affillangan shaxslari, xodimlari yoki vositachilari orqali o‘zlarining maqsadlariga yetishish uchun to‘g‘ri yoki bilvosita biron bir shaxslarning qarorlari yoki xarakatlariga ta'sir o‘tkazish yo‘li bilan noqonuniy afzalliklarga erishish uchun hech qanday qimmatli buyumlarni sovg‘a qilmaydi, xizmatlar ko‘rsatmaydi yoki to‘lovlarni amalga oshirmaydi.    

6.2. Shartnomaning shartlarini  ijro etish vaqtida Tomonlar, ularning affillangan shaxslari, xodimlari yoki vositachilari O‘zbekiston Respublikasi qonunchiligida pora olish yoki pora berish bilan kvalifikatsiya qilinadigan hamda qonunchilik va jinoyatdan olingan daromadlarni legallashtirishga qarshi kurashish bo‘yicha xalqaro hujjatlar bilan ta'qiqlangan xatti-xarakatlarni amalga oshirmaydilar. 

6.3.  Tomonlarning birida ushbu bo‘limning biron-bir moddasi buzilganligi yoki buzilishi mumkinligiga shubha tug‘ilganda ikkinchi Tomonni yozma ravishda xabardor qiladi. Yozma xabarnomada xabar beruvchi Tomon faktlarga tayangan yoki tegishli materiallarni taqdim etgan holda O‘zbekiston Respublikasi qonunchiligida pora olish yoki pora berish bilan kvalifikatsiya qilinadigan hamda qonunchilik va jinoyatdan olingan daromadlarni legallashtirishga qarshi kurashish bo‘yicha xalqaro hujjatlar bilan ta'qiqlangan xatti-xarakatlar amalga oshrilganligini yoki amalga oshirilishi mukinligi to‘g‘rsida ma'lumotlar mavjud bo‘lishi kerak. Yozma xabarnomani yuborgandan keyin, holatning bo‘lgan yoki bo‘lmaganligi to‘g‘risidagi tasdiqlovchi hujjatni olgunicha Tomon shartnomaning shartlarini bajarishni to‘xtatib turishi mumkin. Tasdiqlovchi hujjat xabarnoma yuborilgan kundan 10 ish kuni ichida taqdim etilishi kerak.

6.4. Yuqorida ko‘rsatilgan moddalarda ko‘rsatilgan shartlarning buzilishini Tomonlardan biri tan olsa yoki ushbu holat qonun talablariga binoan tasdiqlansa, ushbu holat Shartnoma shartlarining qo‘pol ravishda buzilishi hisoblanadi va ikkinchi Tomon uchun yozma ravishda xabarnoma jo‘natish orqali bir taraflama shartnoma shartlarini to‘liq yoki qisman bajarishni rad qilishga asos bo‘ladi. Yuqorida ko‘rsatilgan holatlar asosida shartnomani bekor qilgan Tomon aybdor tomondan shartnomani bekor qilinishidan keltirilgan haqiqiy zararni undirish huquqiga ega.  
VII. Yakunlovchi qoidalar
7.1. Ushbu Shartnomaga har qanday o‘zgartirish va qo‘shimchalar faqat ular yozma shaklda rasmiylashtirilib, Tomonlarning vakolatli vakillari tomonidan imzolangandan so‘ng haqiqiy hisoblanadi. Mazkur Shartnomaning barcha ilovalari uning ajralmas qismini tashkil etadi. 
7.2. Tomonlarning hech biri mazkur Shartnoma bo‘yicha o‘z huquq va majburiyatlarini boshqa Tomonning yozma shakldagi roziligisiz biror bir uchinchi tomonga berib yuborishi mumkin emas. 
7.3. Ushbu shartnoma ikki nusxada tuzilgan. Ikkala nusxa aynan bir xil bo‘lib, bir xil yuridik kuchga ega. Tomonlarning har birida mazkur Shartnomaning bir nusxasi bo‘ladi.
VIII. Shartnomaning amal qilish muddati
8.1. Ushbu Shartnoma imzolangan paytdan kuchga kiradi va 2023 yil 31 dekabrgacha amal kiladi.

IX. Tomonlarning manzili va bank rekvizitlari
	
	«Autsorser»

Manzil: ___________________________________
__________________________________________
sh/h _________________________________________
__________________________________________
Bank nomi:  ________________________________
MFO _________, STIR ________, OKONX___  
G‘aznachilik nomi: 
G‘azna h/v:_____________________________________
MFO _______, STIR __________, OKONX___  

Rahbar         __________  ____________________                                                                   

	«Buyurtmachi»

_________________________________________
Manzil: ___________________________________
__________________________________________
sh/h _________________________________________
__________________________________________
Bank nomi:  ________________________________
MFO _________, STIR ________, OKONX___  
G‘aznachilik nomi: 
G‘azna h/v:_____________________________________
MFO _______, STIR __________, OKONX___  

Rahbar         __________  ____________________                                                                   






					


















		 

